b'\n_START_ARTICLE_\nEclarita\n_START_SECTION_\nCaracter\xc3\xadstiques\n_START_PARAGRAPH_\nL\'eclarita \xc3\xa9s una sulfosal de f\xc3\xb3rmula qu\xc3\xadmica (Cu,Fe)Pb\xe2\x82\x89Bi\xe2\x82\x81\xe2\x82\x82S\xe2\x82\x82\xe2\x82\x88. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1982. Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs es troba entre 2,5 i 3,5._NEWLINE_Segons la classificaci\xc3\xb3 de Nickel-Strunz, l\'eclarita pertany a "02.H - Sulfosals de l\'arquetip SnS, amb Cu, Ag, Fe, Sn i Pb" juntament amb els seg\xc3\xbcents minerals: aikinita, friedrichita, gladita, hammarita, jaskolski\xc3\xafta, krupka\xc3\xafta, lindstr\xc3\xb6mita, meneghinita, peko\xc3\xafta, emilita, salzburgita, paarita, giessenita, izoklake\xc3\xafta, kobellita, tintina\xc3\xafta, benavidesita, jamesonita, berryita, buckhornita, nagyagita, watkinsonita, museumita i litochlebita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina B\xc3\xa4renbad, a la localitat de Scharnbachgraben, dins la serralada d\'Hohe Tauern, a l\'estat de Salzburg, \xc3\x80ustria. Tamb\xc3\xa9 ha estat descrita en altres indrets com Finl\xc3\xa0ndia, Noruega, Su\xc3\xafssa, Romania, Eslov\xc3\xa0quia, la Rep\xc3\xbablica Popular de la Xina, el Jap\xc3\xb3 i els estats nord-americans de Carolina del Nord i Arizona.'